මෙම පොලිස් නිලධාරීන් 05 දෙනා පසුගිය 21 වැනිදා බස්නාහිර පළාතේ කළුතර සහ පානදුර කොට්ඨාශ වෙත ස්ථාන මාරු ලබාදුන් දකුණු පළාත් විශේෂ අපරාධ විමර්ශන ඒකකයේ ස්ථානාධිපතිවරයා ඇතුළු 15 දෙනාගේ කණ්ඩායමට ඇතුළත්.ව්‍යාපාරිකයින් දෙදෙනා පැහැරගෙන ගොස් ඝාතනය කිරිමේ සිද්ධියට  එරෙහිව ප්‍රදේශවාසීන් පිරිසක් ඊයේ පස්වරුවේ විරෝධතාවක නිරතවූ අතර, මේ හේතුවෙන් පැය 6 ක පමණ කාලයක් ගාල්ල - කොළඹ ප්‍රධාන මාර්ගය සහ මුහුදුබඩ දුම්රිය මාර්ගය රත්ගම මංසන්ධියෙන් අවහිර වී තිබුණා.පසුව විරෝධතාව ප්‍රදේශවාසිීන් විසින් අවසන් කරනු ලැබුවේ ගාල්ල සහ රත්ගම ප්‍රදේශ භාර කටයුතු කරන සහකාර පොලිස් අධිකාරිවරුන් දෙදෙනෙකු එම ස්ථානයට පැමිණ සිද්ධිය සම්බන්ධයෙන් අත්අඩංගුවට ගැනීමට සිටින අනෙක් පුද්ගලයින් ද අත්අඩංගුවට ගන්නා බවට ලබාදුන් පොරොන්දුව මතයි.මේ අතර, මෙම ව්‍යාපාරිකයින් දෙදෙනාගේ ඇඳුම් කිහිපයක් සහ ජංගම දුරකථන දෙකක කොටස් මාතර - වැල්ලමඩම ප්‍රදේශයේ පැරණි නිවසක පුළුස්සා වළ දමා තිබියදී අපරාධ පරීක්ෂණ දෙපාර්තමේන්තුව ඊයේ සොයා ගනු ලැබුවා.